उपमेयर कप फुटबल : पोखराको रोमाञ्चक जित
पोखरा महानगरपालिकाले उपमेयर कप महिला फुटबलमा शुक्रबार दुईपल्ट पछाडि परेको स्थिति उल्टाउँदै कावासोतीमाथि ३–२ को रोचक जित हात पारेको छ । हल्चोक मैदानमा तिली थापाको गोलसँगै कावासोतीले १७ औं मिनेटमा अग्रता लियो ।
काठमाडौँ — पोखरा महानगरपालिकाले उपमेयर कप महिला फुटबलमा शुक्रबार दुईपल्ट पछाडि परेको स्थिति उल्टाउँदै कावासोतीमाथि ३–२ को रोचक जित हात पारेको छ । हल्चोक मैदानमा तिली थापाको गोलसँगै कावासोतीले १७ औं मिनेटमा अग्रता लियो । मनीषा पंगेनीले २५ औं मिनेटमा पोखरालाई बराबरीमा पुर्‍याए पनि उदया थापाले ४८ औं मिनेटमा गोल गर्दै फेरि कावासोतीलाई अग्रता दिलाइन् । मनीषाले ६१ औं मिनेटमा व्यक्तिगत दोस्रो गोल गरेपछि खेल २–२ को अवस्थामा पुगेको हो । अन्जु थापाले अन्त्यतिर निर्णायक गोल गर्दै पोखरालाई ३–२ को जित दिलाइन् ।अर्को खेलमा विराटनगरले धनगढीलाई ४–० ले हरायो । त्यसमा रेखा पौडेलले ह्याट्रिक गरिन् । उनले २८, २४ र ६४ औं मिनेटमा गोल गरिन् । अर्को एक गोल सावित्री मगरको नाममा रह्यो ।काठमाडौं महानगरपालिकालाई भने बाह्रबिसेले १–१ मा रोक्यो । मनीषा थापामगरले काठमाडौंलाई ३० औं मिनेटमा अग्रता दिलाए पनि सुष्मा तामाङ ४५ औं मिनेटमा गोल गर्दै बाह्रबिसेलाई बराबरीमा पुर्‍याएकी थिइन् ।